எம்.எஸ்.டி இப்போது பேட்டிங் ஃபார்மில் இல்லாதபோதும், பல ஆண்டுகளாக இந்திய அணியின் மிடில் ஆர்டரை தாங்கிப் பிடித்ததில், அவருக்கு முக்கியப் பங்கு உள்ளது. 329 ஒருநாள் போட்டியில் பங்கேற்றுள்ள தோனி, இந்திய அணியின் லோயர்- மிடில் ஆர்டரில் களம் இறங்கி, 9,999 ரன்களை கடந்ததுதான் தோனியின் அதிரடி. அதிகபட்சமாக 183*, 9 செஞ்சுரிகள், 20 முறை ஆட்ட நாயகன், 6 முறை தொடர் நாயகன் என தோனி கடந்து வந்த பாதை அதகளம். இன்னும் 1 ரன் எடுத்தால், சர்வதேச போட்டிகளில் தோனி 10,000 ரன்களை கடந்தார் என்ற சாதனையை எட்டிவிடுவார். சச்சின், கங்குலி, டிராவிட், கோலி வரிசையில் இந்த சாதனையைச் செய்யும் ஐந்தாவது இந்திய வீரர். தோனியின் இந்த சாதனை நிறைவேற, இன்னும் 63 நாள்கள் காத்திருக்க வேண்டும்.